《重过韬光禅舍与松岳上人话旧出示书画册子即赋长句再题》
清代·朱樟

吴越千家立眼前，烟萝低隔异人间。空林山簇倪迂树，一角斜收马远山。

幸借风帆供写望，爱吟秋叶好追攀。从师商略前贤句，绮语犹能方便删。

作者简介：浙江钱塘人，字亦纯，又字鹿田，号慕巢，晚号灌畦叟。康熙三十八年举人，历官四川江油知县、山西泽州知州。少时从学于毛奇龄，颇为所赏。官蜀中十年，取诸书所载及观察所得，著《蜀客馀谭》，另有《观树堂集》。卒年八十。